"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Nii algas One Way saade.
Saate toob teieni misjoniühendus One Way Mission.
Tere tulemast saatesse!
Täna jätkab Tapani Suonto õpetust teemal "Usu Jumalat!".
Enne seda kuuleme uudiseid, mida toimetab Jussi Peimola.
Lühidalt uudiseid -
Septembris tähistati One Way Missioni 30. tegevusaastat.
Erinevatel üritustel kogunes ligi 1500 inimest
tänama möödunud aastate eest ja Jumala armu eest,
tänu millele puudutab töö täna kümneid tuhandeid inimesi
kolmel erineval kontinendil ja kümnes erinevas riigis.
Tegevjuht Tapani Suonto tõdes,
et One Way Missionil on alati olnud vaid üks suund - edasi.
Kuni Püha Vaim edasi läheb, peame Teda järgima.
India Reede Kristusele töökeskuse ehitus on lõpusirgel.
Kui kolmekordne hoone valmib,
saab sellest oluline baas kohalike tudengiteni jõudmiseks.
Selles tudengirajoonis elab kümneid tuhandeid üliõpilasi
erinevatest India paikadest.
India Best kooli 10. klassi lõpueksamid läksid hästi.
Keegi ei põrunud läbi ja enamik sai häid tulemusi,
kaks isegi väga kõrgeid hindeid.
Seepärast peetakse Best kooli nüüd üheks piirkonna parimaks.
Ka esimene tänavalaps, 16-aastane Naveen,
lõpetas Best kooli 10. klassi, sooritas eksamid
ja lõpetas ka rätsepakursused.
Nüüd on ta valmis pangalaenu võtma, et oma rätsepaäri rajada.
Enne One Way tänavalastekeskusse jõudmist elas ta pikalt tänaval.
Malawi töö sai mais uue kiirabiauto, mis on juba kasulikuks osutunud.
Autosse mahub lisaks kanderaamile vajadusel ka mitu meedikut ja saatjat.
Malawi isemajandamisprojekt kannab vilja.
Kliinikusse viiva külatee jaoks valmis töökoda,
kus lisaks invaliidide ja puusepa töökodadele
on ka väike pood, kus müüakse One Way lehmade piima
ja One Way kanade mune.
Piim on eriti luksuslik, kuna lüpsilehmi on vähe.
Aasta eest One Way poolt Mongoolia töö jaoks ostetud krundil
on kerkinud nii kogunemisruum,
kui kaks väikest eluaset vanglast vabanevaile vangidele.
Selliseid kortereid ehitatakse veel kolm.
Uganda Agape Keskuse Kristlik kool sai loa
korraldada riiklikke lõpueksameid viimaste klasside õpilastele.
Kooli õppekava taset peetakse piisavalt kõrgeks.
Ugandas on taas ikaldusaasta.
Algul tuli liiga palju sademeid ja seejärel tabas kuivus,
mis hävitas allesjäänud saagi.
Lisaks tõusevad toidukaupade hinnad.
Nii suudetakse lastekodulastele anda õhtuti vaid üks tass putru.
Nepaali mägialadel levib evangeelium.
Just noored on valmis Jeesust vastu võtma
ja ristitud saama.
Meie töötegija Saatchi Kurian kavatseb rajada mitu uut kogudust.
Nepaali tüdrukute ja poiste lastekodudesse
tuleks lapsi aina juurde, kui vaid ruumid lubaksid.
Lastekodus juba elavatel lastel läks põhikooli lõpueksameil hästi.
Nüüd teevad nad edasiõppimisplaane.
Meie Hiina töö taha on kogunenud hulk eestpalvetajaid,
kes palvetavad regulaarselt ööpäevaringselt
Kaunite Sadamate lastekodu ja Pauli evangeliseerimistöö eest.
Kahjuks ei pidanud väike südamehaige Boaz
Hiinas südameoperatsioonile vastu ja on nüüd Taevases kodus.
Teiste laste jänesmokaoperatsioonid on hästi õnnestunud
ja lastel läheb hästi.
Venemaa Koivisto lastekodulaste suvelaager Soomes õnnestus hästi.
Laagris osalenuid ja hoidjatädisid puudutas eriliselt see,
kuidas nad Jeesusest kuulsid ja Tema armastust praktiliselt kogesid.
Need olid tänased uudised.
Nüüd on järg õpetuse käes.
Tapani Suonto jätkab eelmise nädala teemal "Usu Jumalat!"
One Way Pühapäevapidu kell 12, Vuorikatu 19, Helsingis
Ükskõik, milliseid võitlusi, torme või raskusi ka kohtame,
pole meil midagi häda, sest oleme uskunud Jumalat.
Me ei käi omi teid,
me ei liigu hukkamõistetud linna Soodoma poole,
vaid Taevariigi poole ja Jumal juhatab meid sel teel.
Seepärast pole meil midagi häda.
Kui hakkame mõistma, milline õnnistus peitub selles,
et teeme kõiges seda, mida Jumal tahab ja ütleb,
hakkame Tema tahet üha rohkem igatsema.
Hakkame armastama Jeesuse sõnu,
tahame Teda iga päev kuulda ja mõista,
kuna saame aru, et Tema sõnades on elu.
Jeesus ütles selle kohta ise:
Minu roog on see, et ma teen selle tahtmist, kes mu on läkitanud."
Mitte vaid see, et usume Jumalasse, vaid et teeme iga päev Tema tahtmist.
See on mu roog, selles on elu.
Selles on elu ka meie ja kogu Tema koguduse jaoks täna.
Lugesin hiljuti hooldusõdede lehest huvitavat artiklit.
Loen sellest väikse lõigu. See kandis pealkirja: Õnn on lõks.
"Psühholoog Arto Pentikäineni sõnul 272.1
langevad paljud täna õnnelikkuse lõksu.
Arvatakse, et õnn on jaht positiivsete tunnete järele
ning oma tungide ja vajaduste rahuldamine.
Kogu jõust püütakse vabaneda negatiivsetest tunnetest ja mõtetest,
sest neid peetakse õnnelikkuse takistuseks.
See ei õnnestu, sest elus on ka kannatusi ja raskusi.
Tõeline õnnelikkus on see,
kui elatakse meelepärast ja tähendusrikast elu.
See ei tähenda, et elu on siis kerge ja mugav.
Ütlen tihti klientidele: Näete enda ees meest,
kellel on palju negatiivseid mõtteid, kuid on siiski oma eluga rahul.
Tunded ja mõtted ei takista väärtuspõhiste tegude tegemist."
Ma ei tea, milline on Arto Pentikäise väärtusmaailm,
kas ta usub Piiblit ja Jeesust Kristust,
kuid selles artiklis on tema mõtted väga piibellikud.
Õnn võib olla tõesti lõks, ka meile, Jumala lastele.
Üks inimene ütles: Minagi olin usus, kuid see ei toiminud.
Mulle lubati korterit ja öeldi, et leian töökoha,
kui hakkan Jeesust järgima, aga seda ei juhtunud.
Üks teine ütles: Palvetasin kunagi, aga vastust ei saanud.
"Olen 30 aastat usus olnud, kuid elus pole midagi imelist juhtunud.
Mis kasu sellest on?"
Hingevaenlane on püüdnud sellise inimese õnnelikkuse lõksu.
"Jeesus ei vastanud mu vajadustele ja unelmatele,
Ta ei andnud, mida tahtsin.
Sellest pole mingit kasu, nagu mõned väidavad."
Võiksin öelda nagu psühholoog Arto Pentikäinen:
Näete enda ees meest, kelle elus on olnud palju vaesust,
valu, pisaraid, viletsust,
kuid olen siiski elanud meelepärast elu
ja olnud tõeliselt õnnelik.
Võimalik, et olen üks meie aja õnnelikumaid inimesi.
Kõigest valust ja võitlusest hoolimata.
Õnn pole mingid tunded,
hetkelised naudingud, mida inimene otsib.
Õnn on midagi hoopis muud.
See, kes seda otsib ja seda teed käib,
isegi kristlikus koguduses, on lõksu sattunud.
See on ohtlik.
Leidsin õnne saladuse juba noore usklikuna.
Olin ehk pool aastat usklik olnud.
Tulin koolist ja seisin bussipeatuses.
Mõtlesin oma elu üle järele. Elu ahistas mind.
Kartsin seda ahistust ja mõtlesin, mis minust saab.
Tegin oma elu suhtes arvestusi.
Otsustasin, et mis ka ei juhtuks,
järgin ma Jeesust, teenin Teda
ja teen, mida iganes Ta tahab.
See on mu elutee, viigu see siis kuhu tahes.
Läksin koju ja viisin portfelli koju.
Mul oli südamel olnud üks noor ja tundsin, et pean teda külastama.
Läksin tema juurde ja rääkisin talle Jeesusest.
Ta tuli tol õhtul usule.
Järgmisel õhtul läksin teise noore juurde
ja rääkisin talle Jeesusest. Temagi sai usklikuks.
Viiel erineval õhtul külastasin viit erinevat noort
ja kõik nad tulid usule.
Paari nädala pärast meenus mulle mu probleem
ja avastasin, et seda polnud enam.
Mul polnud enam hirme, muresid ega ahistusi.
Olin leidnud Kristuses uue ja põneva elu.
Tema kandis mind.
Ta oli andnud mulle ülevoolava õnne ja rõõmu.
Rõõmu saladus oli selles, et tegin, mida Jeesus õhutas.
Ma ei teinud midagi imelist. Läksin lihtsalt liikvele
ja kogelesin kellelegi, kuidas Jeesus neid armastab,
ja kuidas nad saavad usule tulla.
Nad nõustusidki palvetama ja inimesed tulid usule.
Ei läinud kaua aega mööda, kui mulle meenus üks inimene,
keda olin mitu korda tänaval näinud.
Ta oli skisofreenik, üksildane ja katkine inimene.
Äkitselt oli ta kuhugi kadunud ja ma ei näinud teda kaua aega.
Kuulsin, et ta oli sattunud vaimuhaiglasse.
Südames oli taas mõte: Mis siis, kui teda vaatama läheks?
Haiglasse minek oli ahistav mõte.
Ma ei teadnud, kas ta mu vastugi võtab,
kuna ta eriti ei tundnud mind.
Läksin siiski vaimuhaiglasse seda noormeest vaatama.
Ta polnud üldse rõõmus.
Ta oli hämmeldunud ja mõtles, miks ma tulin.
Ta oli sügavas masenduses, ja midagi imelist ei juhtunud.
Koju jõudes olin aga väga rõõmus.
Olin teinud midagi, mida Jumal mind tegema õhutas.
Mõistsin, et see on midagi uut.
Ma polnud sellist rõõmu varem kogenud.
See polnud siit maailmast.
Otsustasin teda uuesti vaatama minna.
Mõne päeva pärast läksin uuesti vaimuhaiglasse
ja nüüd ootas ta mind rõõmsana. Ta oli täiesti muutunud.
Ta juba tegi plaane, mida koos tegema hakkame,
kui ta haiglast välja pääseb.
Ta tahtis, et läheksime ta suvilasse, saunataksime, ujuksime
ja sõuaksime. Elujanu oli tagasi.
Käisimegi tema suvilas.
Ta tuli koos teiste noorte usklikega kirikusse,
andis elu Kristusele ja temast sai aktiivne kirikuliige.
40 aastat hiljem käib ta ikka veel samas kirikus
ja järgib Kristust.
Minu jaoks oli suurim see, et sain kogeda taevast rõõmu,
mis on ülikülluslik rõõm.
Kui tegin, mida Jeesus õhutas, polnud see üldse tore.
Oli väga hirmutav vaimuhaiglasse võõrast inimest vaatama minna.
Hiljem olin aga väga õnnelik, et seda siiski tegin.
Õnne saladus on selles, et usume Jumalasse.
Mida tahes Ta ka ei õhutaks,
kui Teda usume ja teeme, mida Ta palub,
kogeme sellist Kristuse armastust, mis pole sellest maailmast.
Apostlite tegudes öeldakse:
"Seepärast, mehed, olge julged, sest ma usun Jumalat,
et kõik läheb nõnda, nagu mulle on räägitud."
Paulus oli kõiges teinud, mida Püha Vaim õhutas,
ja Jumalat uskunud.
Pauluse elu polnud lihtne.
Ta kannatas palju, koges tihti puudust, tagakiusu,
hirmu ja ahistust.
Kuid keset neid võitlusi, just sellel teel, ütles Paulus:
"Olge ikka rõõmsad Issandas! Taas ma ütlen: Olge rõõmsad!"
Neid sõnu ei öeldud keset mingeid kerglasi tundeid,
vaid keset kannatusi ja võitlusi.
Paulus oli uppuvas laevas, keset kohutavat tormi.
See, kes on torme kogenud, mõistab, kui hirmuäratav see on.
Kui meri raevutseb ja laev upub ollakse surmahirmul.
Pole midagi teha ega kuhugi põgeneda.
Paulus oli aga täis usku.
Kui teised olid lootuse kaotanud, andis Paulus teistelegi lootust.
Paulus teadis, et ta oli uskunud Jumalat,
tal oli ülesanne Jumalalt ja ta oli teel seda sooritama.
Jumal oli temaga rääkinud ja ta teadis,
et nii tema kui kogu laevameeskond pääsevad.
Ta oli kuulnud Jumalat ja neis sõnades oli elu.
See on ääretult lihtne.
Lihtsalt usume Jeesust, kuulame Teda
ja teeme, mida Tema sõna õhutab
ning saame elada rikast, meelepärast elu.
Võime olla maailma õnnelikuimad inimesed
keset võitlust ja ahistust.
Viimasel ajal on maailmas levinud uudiseid üleloomulikest kogemustest,
mis paistavad pidevalt lisanduvat.
Neid toimub New Age'i ringkonnas, ka kristlikus koguduses.
Inimesed otsivad üleloomulikku ja uusi kogemusi.
Miks see nii on?
Inimesed armastavad üleloomulikku seetõttu,
et see teeb hetkeks õnnelikuks. Sellest tuleb hea fiiling.
Erinevais maailma paigus sajab täna taevast kullatükke.
Mõnedel koosolekutel on põrandale ilmunud teemante.
Üks usklik kogus neid kullatükke ümbrikusse.
Järgmisel hommikul oli ümbrik täis tuhka.
Keegi oli maitsenud neid koosolekul ilmunud kalliskive,
ja need maitsesid nagu suhkur.
Üleloomulikke asju ei sünni vaid usklike seas.
Soomes kuuleb neist ja mujalgi.
Ühe uskliku kutsus naaber külla
ja naabri lauale hakkas kullatükke sadama.
Ta vaatas neid ja rääkis naabriga, kes polnud usklik.
Ta ütles, et tema elus ja kodus juhtub pidevalt üleloomulikke asju.
Mis need kullatükid küll võiksid olla?
Mõnedele usklikele on need asjad väga tähtsad.
Kui minu palvekambris hakkaks kullatükke sadama
ja keegi saaks mind uskuma, et see on Jumalast,
oleksin tõeliselt pettunud.
Jumal, kas sul pole mulle muud anda,
kui kullatükke, mis tuhaks muutuvad?
Sajaks siis vähemalt kullakange.
Võiksime need kullassepa juurde viia ja rahaks teha.
Kui palju head võiksime teha -
toita näljaseid ja päästa orbe kogu maailmas.
Aga paljast tuhka? Mis kasu sellest on?
Ei kullakübemed, teemantid, kalliskivid või muu üleloomulik
tee lõpuks kedagi õnnelikuks.
Sellest jääb pärast pihku vaid tuhk.
Inimene võib neid hetke nautida ja imetleda,
kuid kaugele need sind ei kanna.
Jeesus näitas meile tee õnneliku elu juurde.
Sest mul oli nälg ja te andsite mulle süüa,
ma olin alasti ja te riietasite mind,
ma olin vangis ja te tulite mu juurde.
ma olin haige ja te tulite mind vaatama."
Kui külastame vanglais ja haiglais ahistatud ja kannatavaid inimesi,
võime kogeda tõelist Kristuse rõõmu, mis on palju enam kui kullakübemed.
Selles on tõeline elu.
Õnn pole kaduv hetketunne.
Õnn on see, et teeme seda, mida Jeesus õhutab.
See avab uue elu ja tee ülikülluslikku rõõmu,
mida võib kogeda isegi keset ahistust ja kannatust.
Sellel teel, kui armastame oma ligimesi,
võime samuti suuri tundeid kogeda.
Kui hoiad süles väikest, naervat, rõõmsat last,
tead oma südames,
et kui me teda Jumala armust poleks päästnud,
eksleks ta näljase, räpase ja kodutuna tänavail
ning kerjaks süüa.
Ta paneks õhtul pea hirmunult põõsasse,
südames igatsus, üksinda öös ilma kellegi teiseta.
Saame õnnistada neid lapsi.
Selles on suur õnnistus ja õnn,
kui saame olla Jumala armastuse kanaliks kõikjal,
kuhu Jeesus meid saadab.
Jumal on meile näidanud, et kui levitame armastuse sõnumit
ja teeme, mida Ta õhutab,
võib Ta saata kelle tahes kuhu tahes teisele poole maakera
levitama seda armastuse sõnumit.
Selles on elu, selles on Püha Vaim,
selles on Jumala imed.
See kannab kaugele, see kannab igavikku.
On tähtis, et me ei usuks vaid Jumala olemasolusse.
Me usume Jeesust Kristust ja Jumalat
ning seda, mida Ta meile räägib.
Hoia end õnnelikkuse lõksude eest!
Kuula Jeesust ja leiad tõelise õnne ja tõelise elu, mis on igavene.
Vaikime palveks.
Elav Jeesus, täname Sind täna selle eest,
et oled kutsunud meid tõelise elu teele.
Ei hetketundeid ja hetkerõõmu, mis kaob,
ei mingeid seletamatuid kogemusi,
vaid elu, kus tegutseb elav Jumal.
Aitäh, elav Jeesus, et juhtisid meid tundma Taevaisa,
ja meil on ühendus Taevariigiga.
Aitäh, et võime kuulda Jumalat, et kuuleme Sinult elu sõnu,
ja kui need vastu võtame ja nende järgi elame,
võime kogeda ülikülluslikku rõõmu ja rahu, mis pole sellest maailmast.
Aitäh, Jeesus, selle anni eest, mille meile andsid.
Võime tänu armule saada osa elust, mis on Sinus.
Jeesuse nimel. Aamen.
See on tänaseks kõik. Aitäh vaatamast!
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri